 Bilawgii qarnigii 2aad ee taariikhda hijriyada waxaa soo if baxay khilaaf u dhexeeya culimada islaamka oo ku saabsan sida loo fasirayo sifaadka Alle, waxayna markii ugu horraysey u kala baxeen ugu yaraan 4 qolo oo kala raacsanaa Abu Xaniifa oo ahaa immaamkii 2aad ee madaahibta fiqiga ah ee afarta ah oo loo tiiriyo mad-habka loo yaqaan Salafiyada, Muqaatil ibnu Sulaymaan oo ahaa nin ku xeeldheer cilmiga tafsiirka quraanka oo ahaa ninka ay ka farcantay qolada loo yaqaan al-mushabbaha, Waasil ibnu Cadaa واصل بن عطاء oo ahaa nin dhalinyaro ah, ahna ninka ay ka farcantay firqada loo bixiyey Muctasilada iyo Jaham bin Safwaan oo ay Jahamiyadu ku abtirsato oo ahaa nin ku figri dhow Muctazilada. 